घोषणा के 1 साल बाद भी फाइलों में अटका है बीसलपुर प्रोजेक्ट फेज-2
जयपुर |जलदाय विभागके इंजीनियरों की लापरवाही से शहर के बहुमंजिला भवनों और बाहरी कॉलोनियों को सरकारी सिस्टम से पेयजल सप्लाई करने के लिए बीसलपुर प्रोजेक्ट-द्वितीय चरण का काम एक साल बाद भी शुरू नहीं हो पाया। प्रोजेक्ट के लिए मुख्यमंत्री ने 2016 के बजट में 1945 करोड़ रु. खर्च करने की घोषणा की थी, लेकिन अभी तक डिटेल प्रोजेक्ट रिपोर्ट (डीपीआर) ही नहीं बन पाई। वहीं इंजीनियर जापान इंटरनेशनल कॉरपोरेशन एजेंसी (जायका) से लोन लेने के लिए फाइल को केंद्रीय शहरी विकास मंत्रालय के पास अटकी होने की दलील दे रहे हैं। फिलहाल करीब 2500 कॉलोनियों सभी बहुमंजिला भवनों में रहने वाले करीब 10 लाख लोगों को प्राइवेट टैंकरों ट्यूबवेलों से पानी सप्लाई हो रही है। विभाग की प्रोजेक्ट विंग के इंजीनियरों की लापरवाही के कारण प्रोजेक्ट पर काम ही नहीं हो पाया।
डीपीआर बनाने के लिए दिसंबर 2015 में मुंबई की टाटा कंसल्टेंट इंजीनियर्स कंपनी को 135 लाख रु. का वर्क ऑर्डर दिया तथा जून 2016 तक डीपीआर बनानी थी, लेकिन विभाग के एईएन एक्सईएन ने मॉनिटरिंग ही नहीं की। इससे प्रोजेक्ट अटक गया। अब टेंडर, वर्क ऑर्डर काम होने में कम से कम दो साल का समय लगेगाा। अधीक्षण अभियंता (प्रोजेक्ट) दिनेश गोयल का कहना है कि डीपीआर प्रोजेक्ट की फाइल केंद्रीय शहरी विकास मंत्रालय को दी है। वहां से जायका से 1935 करोड़ रु. का लोन मिलने के बाद ही टेंडर लगेंगे।
वहीं एक्सईएन वीएस बलाना का कहना है कि डीपीआर बन रही है, लेकिन लोन मिलने पर ही टेंडर दस्तावेज बनेंगे।
बीसलपुर का द्वितीय चरण शहर की 2051 की आबादी की जरूरत को लेकर बनाया गया है। उसके बाद ही बहुमंजिला भवनों (शहर में 10 वर्ग किमी), जगतपुरा, खोनागोरियान, जामडोली पृथ्वीराज नगर इलाके को पानी दिया जा सकेगा।
bho_Deva hin_Deva hin_Deva hin_Deva hin_Deva